Gameforge

Gameforge on saksalainen tietokonepelien julkaisija. Valikoimaan kuuluvat selaimella pelattavat verkkopelit, mobiilipelit ja ladattavat tietokonepelit. Erityisesti Gameforge on tunnettu korealaisten AION ja TERA ja taiwanilaisen Runes of Magic -MMORPG-pelien Euroopan julkaisijana.

Heinäkuussa 2021 Gameforge avasi Euroopassa ja Pohjois-Amerikassa kiinalaisen Aurogonin kehittämän MMORPG-pelin Swords of Legends Online.https://www.pcgamer.com/swords-of-legends-online-review/ 

Gameforgen itse kehittämiä ja julkaisemia pelejä ovat OGame, Ikariam, Gladiatus, Kingsage, Battleknight ja Bitefight.

Vuonna 2010 Gameforge osti enemmistön Frogster Interactive Pictures AG -yhtiöstä, jonka toiminnot muutettiin Gameforge-nimelle 2012.

 Lähteet 

 Aiheesta muualla 
 Gameforgen Internet-sivut

Luokka:Saksalaiset videopeliyritykset